Ministru kabineta rīkojuma projekta “Par pretendentu un ierēdņu vērtēšanas komisiju” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par pretendentu un ierēdņu vērtēšanas komisiju” (turpmāk – Projekts) sagatavots, lai saskaņā ar [Valsts civildienesta likuma](http://m.likumi.lv/ta/id/10944-valsts-civildienesta-likums) [9.panta](http://m.likumi.lv/ta/id/10944-valsts-civildienesta-likums#p9) pirmās daļas 1.punktu izvērtētu pretendentu atbilstību Ekonomikas ministrijas valsts sekretāra amatam un Ekonomikas ministrijas padotībā esošo institūciju vadītāju amatiem un saskaņā ar [Valsts civildienesta likuma](http://m.likumi.lv/ta/id/10944-valsts-civildienesta-likums) [35.panta](http://m.likumi.lv/ta/id/10944-valsts-civildienesta-likums#p35) otro daļu novērtētu Ekonomikas ministrijas valsts sekretāra un Ekonomikas ministrijas padotībā esošo iestāžu vadītāju darbību un tās rezultātus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošajā Ministru kabineta 2012.gada 25.aprīļa rīkojumā Nr.198 “Par pretendentu un ierēdņu vērtēšanas komisiju” (turpmāk – Rīkojums Nr.198) ir iekļauti pārstāvji, kuri amata pienākumus vairs nepilda un konstatētas izmaiņas atsevišķu pārstāvju amatos, līdz ar to Rīkojumā Nr.198 iekļautais personu saraksts ir zaudējis aktualitāti un nepieciešams apstiprināt jaunu personu sarakstu.  Projekts paredz pēc ekonomikas ministra ieteikuma apstiprināt to personu sarakstu, kuras var tikt iekļautas pretendentu un ierēdņu vērtēšanas komisijā. Projektā minētās personas piekrīt iekļaušanai pretendentu un ierēdņu vērtēšanas komisijā. |
| 3. | Projekta izstrādē iesaistītās institūcijas | Projekts šo jautājumu neskar |
| 4. | Cita informācija | Nav. |

Anotācijas II – VII sadaļa – projekts šīs jomas neskar.

Ekonomikas ministre D. Reizniece-Ozola

Vīza: Valsts sekretāra

pienākumu izpildītājs,

valsts sekretāra vietnieks R. Aleksejenko

07.05.2015 11:40

221

I.Patmalniece, 67013125

[Inese.Patmalniece@em.gov.lv](mailto:Inese.Patmalniece@em.gov.lv)